b'\n_START_ARTICLE_\nJosetxo\n_START_SECTION_\nSeurajoukkueura\n_START_PARAGRAPH_\nJosetxo on kotikaupunkinsa Osasunan kasvatti. Lukuun ottamatta puolen kauden pituista lainasopimusta kaudella 1999\xe2\x80\x932000 Eibariin h\xc3\xa4n on edustanut koko uransa ajan kasvattajaseuraansa. Ensimm\xc3\xa4isen ottelunsa maan korkeimmalla sarjatasolla Primera Divisi\xc3\xb3nissa h\xc3\xa4n pelasi 1. joulukuuta 2001 Real Madridia vastaan._NEWLINE_Josetxo pelasi kaudella 2005\xe2\x80\x932006 yhteens\xc3\xa4 29 ottelua, kun joukkue sijoittui sarjassa nelj\xc3\xa4nneksi ja p\xc3\xa4\xc3\xa4si n\xc3\xa4in karsimaan paikasta Mestarien liigaan. Osasuna ei selviytynyt jatkoon kolmannelta karsintakierroksella tiputtuaan vierasmaalis\xc3\xa4\xc3\xa4nn\xc3\xb6ll\xc3\xa4 saksalaiselle Hamburgille. Joukkue p\xc3\xa4\xc3\xa4si kuitenkin UEFA Cupiin ja selviytyi lopulta aina nelj\xc3\xa4n parhaan joukkoon asti. Josetxo pelasi kilpailussa yhdeks\xc3\xa4n ottelua. Joulukuussa 2006 h\xc3\xa4n teki kolmivuotisen jatkosopimuksen pamplonalaisseuran kanssa.'